CELEX: 32014R1034
Language: lt
Date: 2014-09-25 00:00:00
Title: 2014 m. rugsėjo 25 d. Komisijos įgyvendinimo reglamentas (ES) Nr. 1034/2014 dėl tam tikrų prekių klasifikavimo Kombinuotojoje nomenklatūroje

1.10.2014   
            
            
               LT
            
            
               Europos Sąjungos oficialusis leidinys
            
            
               L 287/1
            
         KOMISIJOS ĮGYVENDINIMO REGLAMENTAS (ES) Nr. 1034/2014
   2014 m. rugsėjo 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje; Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 25 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą, OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nauja autotransporto priemonė (pikapas) su stūmokliniu slėginio uždegimo vidaus degimo varikliu, kurio cilindrų darbinis tūris 2 179 cm3, su rankinio valdymo penkių pavarų dėže ir viena atbuline pavara. Pakrautos transporto priemonės masė yra apytiksliai 2 950 kg, o krovumas – apytiksliai 1 000 kg. Važiuoklės bazės ilgis 3 150 mm.
                  Autotransporto priemonė sudaryta iš dviejų atskirų sekcijų:
                  
                              —
                           
                           
                              ketverių durų salono. Visos durys su langais, yra penkios sėdynės (viena iš jų vairuotojui) dviem eilėmis (dvi sėdynės priekyje ir trys gale). Standartiniame salono interjere yra rankinio valdymo oro kondicionierius, standartinės sėdynės su reguliuojamais trijų tvirtinimo taškų saugos diržais, priekinių sėdynių reguliuojamo aukščio galvos atramos, reguliuojamo aukščio vairo mechanizmas ir keleivių erdvės apšvietimas. Salone įrengtas radijo imtuvas,
                           
                        
                              —
                           
                           
                              atviros 1 429 mm ilgio krovinių platformos su krovinių tvirtinimo įtaisų komplektu.
                           
                        
               
                  8703 32 19
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8703, 8703 32 ir 8703 32 19 atitinkančiais prekių aprašymais.
                  Dėl neatskiriamai su gaminio charakteristikų visuma ir bendra išvaizda susijusios gaminio paskirties (transporto priemonė iš esmės sukurta žmonėms vežti) jis nepriskirtinas 8704 pozicijai kaip kroviniams vežti skirta autotransporto priemonė. Prabangaus interjero nebuvimas netrukdo transporto priemonės klasifikuoti kaip transporto priemonės žmonėms vežti. Transporto priemonėje yra dvi sėdynių eilės, o didžiausias kroviniams skirtos sekcijos ilgis sudaro mažiau kaip 50 % važiuoklės bazės ilgio (žr. Kombinuotosios nomenklatūros paaiškinimų 8703 pozicijos paaiškinimus).
                  Todėl transporto priemonė klasifikuotina kaip nauja autotransporto priemonė, daugiausia skirta žmonėms vežti, priskiriant KN kodą 8703 32 19.